કામાતુર બનેલો સિંહ સિંહણ સાથે રતિક્રીડામાં વ્યસ્ત હોય ત્યારે બાધારૂપ બનનાર પ્રાણીને સિંહે મારી નાખ્યાની ભુતકાળમાં અનેક ઘટના બની છે. આવી જ એક વધુ ઘટના ગીર પૂર્વની દલખાણીયા રેંજમાં સેમરડીના જંગલ વિસ્તારમાં બની છે. આજે અહિં વનખાતાને આશરે પાંચ માસની ઉંમરના એક સિંહબાળનો મૃતદેહ મળી આવ્યો હતો. આ સિંહબાળના શરીરમાં સાવજે અનેક દાંત બેસાડી દીધા હતાં. સાવજના હુમલામાં આ સિંહબાળના રામ રમી ગયા હતાં.